**Inczédy Tamás: A Kukumbár bolygó legendája Dramatikus mesejáték Szitakötő 2022. 57. szám**

 **3. 4. osztály Magyar, vizuális kultúra, technika**

**Bevezetés:** Hallgassátok meg a Kukumbár bolygó legendája című mesét! Nagyon figyeljetek, mert utána el is fogjuk játszani!

**Mese szereplői:**

* mesélő (tanító)
* Kékek népe
* Zöldek népe
* Kék vezér
* Zöld vezér
* Laura
* számítógép

**Eszközök:**

* 1kg só
* 1 zacskó ropi
* 1 földgömb
* 1 zöld labda (zöld bolygó)
* szokatlan fegyverek: ceruza, füzet, alma…stb. (Minden kék vagy zöld harcos kezében legyen valami!)
* 1 messzelátó Laurának
* a számítógépnek egy számológép
* Mindenkin legyen papírcsákó, (Laurát és a számítógépet kivéve), melynek elején kék vagy sárga krepp papír csík legyen, (fele – fele), a hátulján pedig mindenkién zöld!

**Helyszín:** Tanterem vagy udvar vagy tornaterem**…**

**Idő: 2 óra**

1. **óra:**

 - Miután meghallgatták a gyerekek a mesét,

- kiosztjuk a szerepeket,

- elkészítjük közösen a papírcsákót újságpapírból,

- helyzetgyakorlatokat végzünk:

Pl. Bolygó népe: egymással szemben érdekes eszközökkel hadakozik; közös kiabálás: Éljenek a kékek!, Éljenek a sárgák!; bejárati ajtó felé néznek és mutatnak; csákót megfordítják, válluk összeér!

Pl. Vezérek: meghajolnak, lökdösődnek, egymás száját befogják, kakaskodnak, öklüket rázzák!

Pl. Laura: Idegesen fogja a fejét, lengeti a ropit, belenéz a messzelátóba, megismétli a mesélő neki szánt mondatát, Állj!-t parancsol, a kezével, felemeli a zöld labdát, integet!

Pl. számítógép: idegesen nyomkodja a gombokat!

Mindenki közösen: - Mi az a zöld? Integet, mosolyog!

1. **óra: Dramatikus játék:**

Felállítjuk egymással szemben a Kékek népét és a Sárgák népét, elől állnak a vezérek, mindenki kezében van valami szokatlan fegyver.

**Tanító:** Amit mondok, azt kell majd csinálnotok! (Előzetes: helyzetgyakorlatok!)

**Mesélő a harcosoknak:**

* A harcosok felteszik a csákójukat úgy, hogy a kék illetve a sárga csík néz előre. Ezután egymás felé lengetik fegyvereiket és kiabálnak egymás felé: „Éljenek a kékek!” illetve „Éljenek a sárgák!”
* Egyszer csak csend lesz, mindenki” felfelé”, vagyis most a bejárati ajtóra néz, ahonnan egy űrhajó érkezik.

**Mesélő az űrhajósoknak:**

* Belép Laura a számítógéppel. A számítógép idegesen „nyomogatja” a számológép gombjait, Laura pedig egyik kezével a fejét fogja, a másikban pedig egy zacskó ropit lenget. Az űrhajójuk sóval működik. Sajnos elfogyott az üzemanyagtartályból a nátrium-klorid, és Laura a ropikról éppen annyi sót tudott adagolni a tartályba, hogy ezen az ismeretlen bolygón le tudnak majd szállni. Ereszkedés közben a messzelátóján át vizsgálja a bolygó népét. Amint földet érnek, bátran kiszáll.

**Mesélő a kék és sárga vezérnek:**

* A sárga és kék vezér meghajol Laura előtt, majd egymást lökdösik, amelyik szólásra nyitná a száját, a másik befogja... stb.

**Mesélő Laurának:**

* Laura megkérdezi: - Mi a probléma? Tudok segíteni?

**Mesélő a bolygó népének és a két vezérnek:**

* Amíg Laura hallgatja a két vezért, a sárgák és a kékek népe egymás mellé áll, válluk összeér, és a fejükön megfordítják a csákót, amin a zöld csík fog előre nézni!
* A két vezér tovább kakaskodik, s közben Laura megtudja, hogy egy jövendölés szerint, eljön majd egy bölcs az égből és igazságot szolgáltat. Elárulja, hogy melyik nép a felsőbb rendű, melyik szín az uralkodó a másik fölött.
* Egy pisszenést sem lehetett most hallani, úgy várták Laura válaszát.

**Mesélő Laurának:**

* Ekkor Laura felemelt egy zöld gömböt (labdát) és a bolygó népének mutatva így szólt:
* - A ti bolygótok színe zöld!

**Mesélő a vezéreknek és Laurának:**

* A vezérek mérgesen rázták öklüket Laura felé, de ő a kezével – Állj!-t - parancsolt és a vezérek háta mögé mutatott. Ekkor a vezérek megfordultak és azt láttak, hogy a két hadsereg békésen, vállt vállnak vetve áll egymás mellett. Beköszöntött a béke a bolygón.

**Mesélő mindenkinek, aki a bolygón él:**

* Mindenki egyszerre kérdezte Laurától:
* - Mi az a zöld?
* Laura a csákók segítségével elmagyarázta, hogyan lesz a kék és a sárga keveredéséből zöld szín. **A kék és a sárga népek ámulva nézték, hogyan jön létre egy új, semmire sem hasonlító szín, amiben mégis egyformán jelen van a sárga és a kék. (TANULSÁG)**
* Laura űrhajóját feltankolta a Zöld bolygó sójával, és a megbékélt nép mosolya és integetése közepette felszállt űrhajójával, hogy folytassa útját a Föld nevű bolygó felé.